28. ΝΟΜΟΣ υπ’ αριθ. 1440 της 18/21 Μαΐου 1984 (ΦΕΚ Α΄ 70) Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Άνθρακος και Χάλυβος του Οργανισμού Εφοδιασμού ΕΥΡΑΤΟΜ. Άρθρ.1.-1.Ο Υπουργός Εθνικής Οικονομίας μπορεί να προβαίνει σε δήλωση συγκατάθεσης (NOTIFICATION OF CONCENT) της Ελληνικής Κυβέρνησης για την αρχική συμμετοχή και για κάθε μελλοντική, ειδική ή γενική, αύξηση συμμετοχής της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων (Ε.Τ.Ε.), στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού Εφοδιασμού ΕΥΡΑΤΟΜ, στα πλαίσια της Συνθήκης Προσχώρησης της Ελλάδας στην Ευρωπαϊκή Οικονομική Κοινότητα (ΕΟΚ), στην Ευρωπαϊκή Κοινότητα Άνθρακος και Χάλυβος (ΕΚΑΧ), στην Ευρωπαϊκή Κοινότητα Ατομικής Ενέργειας (ΕΚΑΕ). 2.Η παραπάνω συμμετοχή της Ελλάδος καθορίζεται σε ευρωπαϊκές λογιστικές μονάδες (ECU) και καταβάλλεται σε δραχμές ελευθέρως μετατρέψιμες.  (Αντί για τη σελ. 464,195(β) Σελ. 464,195(γ) Τεύχος      Σελ.       Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.28 Άρθρ.2.-1.Σε περίπτωση μεταβολής της ισοτιμίας της δραχμής  σε σχέση με την Ευρωπαϊκή λογιστική μονάδα (ECU), το ποσό της μερίδας συμμετοχής της Ελλάδος στο κεφάλαιο της ΕΤΕ, ΕΚΑΧ και του Οργανισμού Εφοδιασμού ΕΥΡΑΤΟΜ, το οποίο έχει καταβληθεί σε δραχμές, αναπροσαρμόζεται, ανάλογα με την μεταβολή που έγινε στην ισοτιμία αυτή με συμπληρωματική καταβολή προς την ΕΤΕ, ΕΚΑΧ και Οργανισμό Εφοδιασμού ΕΥΡΑΤΟΜ σε περίπτωση μείωσης ή με επιστροφή από την ΕΤΕ, ΕΚΑΧ και Οργανισμό Εφοδιασμού ΕΥΡΑΤΟΜ σε περίπτωση αύξησης. 2.Η ισχύς του άρθρου αυτού αρχίζει από 30.4.1981. Άρθρ.3.-Ο Υπουργός Οικονομικών, ως εκπρόσωπος του Ελληνικού Δημοσίου, μπορεί να προβεί στη σύναψη ατόκων δανειακών συμβάσεων με την Τράπεζα της Ελλάδος για τα ποσά που ήδη έχουν καταβληθεί με εντολή του από την Τράπεζα στους Οργανισμούς ΕΤΕ, ΕΚΑΧ και Οργανισμό Εφοδιασμού ΕΥΡΑΤΟΜ. Άρθρ.4.-1.Η Τράπεζα της Ελλάδος επιτρέπεται να δανείζει ατόκως το Ελληνικό Δημόσιο για να καταβάλει τα ποσά της αρχικής και της μελλοντικής, ειδικής ή γενικής αύξησης της συμμετοχής του στην ΕΤΕ, ΕΚΑΧ και Οργανισμό Εφοδιασμού ΕΥΡΑΤΟΜ, καθώς και τα ποσά της αναπροσαρμογής του κεφαλαίου της ΕΤΕ, ΕΚΑΧ και Οργανισμού Εφοδιασμού ΕΥΡΑΤΟΜ. Τα δάνεια αυτά θα συνάπτονται με συμβάσεις μεταξύ του Ελληνικού Δημοσίου, το οποίο εκπροσωπείται από τον Υπουργό των Οικονομικών, και της Τράπεζας της Ελλάδος. 2.Τα ποσά των δανείων θα επιστραφούν από το Δημόσιο στην Τράπεζα μετά τη διάλυση τηςΕΤΕ, ΕΚΑΧ και του Οργανισμού Εφοδιασμού ΕΥΡΑΤΟΜ ή μετά την παύση της συμμετοχής της Ελλάδος στους Οργανισμούς αυτούς. 3.Τα ποσά των δανείων κατατίθενται στην Τράπεζα της Ελλάδος με τη μορφή πιστώσεως σε ειδικούς λογαριασμούς καταθέσεων που θα ανοιχθούν στο όνομα της ΕΤΕ και Οργανισμού Εφοδιασμού ΕΥΡΑΤΟΜ και καταβάλλονται από αυτήν για λογαριασμό του Ελληνικού Δημοσίου, ύστερα από εντολές του Υπουργού των Οικονομικών. Τα ποσά των ατόκων δανείων για τη συμμετοχή της Ελλάδος στην ΕΚΑΧ κατατίθενται στο λογαριασμό που τηρεί η ΕΚΑΧ στην Εθνική Τράπεζα της Ελλάδος, ύστερα από εντολές του Υπουργού των Οικονομικών. Σελ. 464,196(γ) Τεύχος      Σελ.      4.Με αποφάσεις του Υπουργού των Οικονομικών, που δημοσιεύονται στην Εφημερίδα της Κυβερνήσεως, ρυθμίζεται κάθε αναγκαία σχετική λεπτομέρεια για την εφαρμογή του άρθρου αυτού. Άρθρ.5.-Με πράξεις του Υπουργικού Συμβουλίου, που εκδίδονται ύστερα από πρόταση των Υπουργών Εθνικής Οικονομίας και Οικονομικών, ρυθμίζεται οποιοδήποτε θέμα που αναφέρεται στην αρχική συμμετοχή, στη μελλοντική, ειδική ή γενική, αύξηση της μερίδος συμμετοχής της Ελλάδος στο κεφάλαιο, στα αποθεματικά και στις προβλέψεις της ΕΤΕ, στο κεφάλαιο της ΕΚΑΧ και του Οργανισμού Εφοδιασμού ΕΥΡΑΤΟΜ, καθώς και στην αναπροσαρμογή του κεφαλαίου των οργανισμών αυτών σε περίπτωση μεταβολής της ισοτιμίας της δραχμής σε σχέση με την ευρωπαϊκή λογιστική μονάδα (ECU), στα πλαίσια της Συνθήκης Προσχώρησης της Ελλάδος στην ΕΟΚ, ΕΚΑΧ και ΕΚΑΕ. Άρθρ.6.-Στις διατάξεις του Νόμ. 1338/1983 (ανωτ. αριθ. 27) επέρχονται οι εξής τροποποιήσεις: 1.Στο άρθρ. 1 παρ. 1 διαγράφεται η φράση : «μετά την προσχώρηση της Ελλάδος στις Ευρωπαϊκές Κοινότητες». 2.Στο άρθρ. 1 παρ. 5 διαγράφεται η φράση : «που εξεδόθησαν μετά την 31.12.1980 ή που πρόκειται να εκδοθούν». 3.Στο άρθρ. 3 παρ. 1 αντικαθίσταται η φράση : «του άρθρ. 2 του Νόμ. 945/1979» με τη φράση : «του άρθρ.4». 4.(Αντικαθίσταται το άρθρ. 4 Νόμ. 1338/1983 ΦΕΚ Α΄ 34, ανωτ. αριθ. 27). 5.(Αντικαθίσταται φράση στο άρθρ. 5 Νόμ. 1338/ 1983 ΦΕΚ Α΄ 34, ανωτ. αριθ. 27). Άρθρ.7.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, εκτός εάν οι διατάξεις του ορίζουν διαφορετικά. 40.Δ.β.28 Ευρωπαϊκή Οικονομική Κοινότητα- Ευρωπαϊκή Ένωση